**Sylvia Plath**, nada en Boston o 27 de outubro de 1932 e finada en Londres o 11 de febreiro de 1963, foi unha poeta e novelista estadounidense cuxa obra constitúe unha dobre procura desesperada da realidade do mundo e da identidade feminina.

Traxectoria
-----------

Sylvia Plath naceu no seo dunha familia de clase media no barrio de Jamaica Plain (Massachusetts), e pasou a súa infancia en Winthrop. Xa de nena escribía, chegando a publicar o seu primeiro poema aos 8 anos. A pesar da súa aparente estabilidade, no seu interior incubaba graves problemas psíquicos que tiñan a súa orixe na morte de seu pai (un especialista en abellas e profesor de Bioloxía na Universidade de Boston) a causa dunha embolia pulmonar cando a poeta contaba con 8 anos.

A escritora comezou os estudos universitarios no *Smith College* (Massachusetts) e, grazas a unha bolsa de estudos Fulbriht, trasladouse á Universidade de Cambridge. Durante a súa época de estudos, Plath sufriu unha depresión crónica (agora sábese que padecía un trastorno bipolar), chegando incluso a un intento de suicidio no ano 1952, algo que detallou máis tarde na novela *A campá de cristal* (*The Bell Jar*). Graduouse con honores tres anos máis tarde, despois dunha tempada de recuperación nun psiquiátrico. Foi en Cambridge onde a escritora coñeceu o que sería o seu marido, Ted Hughes, un poeta inglés co que casaría en 1956.

A casa de Sylvia Plath no 23 Fitzroy Road de Londres
Entre xullo de 1957 e outubro de 1959, Plath deu clases no *Smith College* ata que se trasladou, xunto co seu home, a Boston, onde a escritora asistiu a seminarios con Robert Lowell e con Anne Sexton. Este traslado debeuse ó insoportable que se lle fixo a súa estancia no *Smith College*, comezando así unha nova etapa de inestabilidade. Cando Plath quedou embarazada, regresaron ao Reino Unido, instalándose primeiro en Londres e logo en North Tawton (Devon). En 1960 publicou a súa primeira recompilación, *O coloso* (*The Colossus*) e, en 1962 o matrimonio separouse, apenas dous anos despois do nacemento do seu segundo fillo. Esta separación debeuse, sobre todo, á relación amorosa que Hughes mantiña coa poeta Assia Wevill, aínda que é posible que Olwyn Hughes, irmá do poeta, interferise na súa relación. A separación afectoulle moito a Plath.

A escritora retornou a Londres cos seus dous fillos, pero ela, que ao longo da súa vida sufrira numerosas depresións, rematou coa súa vida asfixiándose con gas o 11 de febreiro de 1963.

Obra
----

Sylvia Plath só publicou dous libros en vida: a colección de poemas *The Colossus* e a novela *The Bell Jar*, editada co pseudónimo de Victoria Lucas. Postumamente, apareceu o seu libro *Ariel.* O seu marido, o poeta inglés Ted Hughes, encargado de xestionar o legado da súa antiga esposa, supervisou e editou a publicación da súa obra

O seu primeiro libro, *O coloso* (1960), puxo en evidencia a meticulosidade do seu oficio e un estilo moi persoal, aínda que moitas veces foi descrito como convencional e carente do drama das súas obras posteriores. *Ariel* (1965) está considerado como o seu mellor libro de poemas, o cal, ao igual que a poesía publicada despois do seu suicidio, reflicte un ensimesmamento e unha obsesión pola morte. *A campá de cristal* (1963), é o testemuño do seu propio derrubamento psíquico provocado por unha sucesión de fracasos sentimentais e polas complicadas relacións que mantivo cos homes que nas relecturas destacan as presións sociais e culturais. Con *Poemas completos*, editado polo seu home no 1981, Plath gañou, postumamente, o premio Pulitzer no 1982. Outras obras publicadas despois da súa morte son os poemarios *Cruzando a auga* (1971) e *Árbores de inverno* (1972), e *Johnny Panic e a Biblia de soños*, un libro de contos.

Obras
-----

### Prosa

* *A campá de cristal* (*The Bell Jar*) (1963). Traducida ao galego por Celia Recarey (Irmás Cartoné, 2023)
* *Cartas a casa* (*Letters home*) (1975).
* *Johnny Panic e a Biblia de soños* (*Johnny Panic and the Bible of Dreams*) (1977).
* *Os diarios de Sylvia Plath* (*The Journals os Sylvia Plath*) (1982).
* *The Magic Mirror* (1989), a tese para *Smith College*.
* *The Unabridged Journals of Sylvia Plath* (2000).

### Poesía

* *O Coloso* (*The Colossus*) (1960).
* *Ariel* (1965).
* *Three Women: A Monologue for Three Voices* (1968).
* *Cruzando a auga* (*Crossing the water*) (1971).
* *Árbores de inverno* (1972).
* *Poemas completos* (*The Collected Poems*) (1981).

### Obras para nenos

* *The Red Book* (1976).
* *The It-Doesn't-Matter-Suit* (1996).
* *Collected Children's Stories* (2001).
* *Mrs. Cherry's Kitchen* (2001).

Notas
-----

1. ↑  Encyclopædia Britannica. "Sylvia Plath: Biography, Poems, Books, & Facts" (en inglés). Consultado o 13-2-2018.
2. ↑  Robert F. Howe Instituto Smithsoniano (11-2003). "Seeing Sylvia Plath". *Smithsonian Magazine* (en inglés). Consultado o 13-2-2018.
3. ↑  Danuta Kean (11-4-2017). "Unseen Sylvia Plath letters claim domestic abuse by Ted Hughes". *The Guardian* (en inglés). Consultado o 13-2-2018.
4. ↑  Senís Fernández, Juan, 1975- (2009). *Mujeres escritoras y mitos artísticos en la España contemporánea : Carmen Martín Gaite, Espido Freire, Lucía Extebarria [sic] y Sylvia Plath*. Madrid: Editorial Pliegos. ISBN 9788496045613.
5. ↑  Miró, Francesc (2021-05-16). "'Sylvia Plath: Dentro de la campana de cristal', o la posibilidad de reinterpretar la figura de la poeta maldita". *ElDiario.es* (en castelán). Consultado o 2021-05-18.
6. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sylvia Plath Modificar a ligazón no Wikidata*** |

### Outros artigos

* *Sylvia (filme)* (2003), de Christine Jeffs.

### Ligazóns externas

* Peter K. Steinberg - A celebration, this is: A website for Sylvia Plath. *(en inglés)*

|  |  |
| --- | --- |
| Control de autoridades | 
* Wd: Q133054
* WorldCat
* VIAF: 14775269
* BIBSYS: 90051182
* BLBNB: 000328888
* BNCHL: 000195826
* BNE: XX1642346
* BNF: 119200170
* BRE: 4127563
* BVMC: 73757
* CANTIC: a11788513
* CiNii: DA00994989
* DeutscheBio: 118594877
* Discogs: 854503
* EBID: ID
* Europeana: ID
* FAST: 32930
* FemBio: 22147
* GEC: 0051494
* GND: 118594877
* ICCU: CFIV035413
* IMDb: nm0686799
* ISNI: 0000 0003 6863 8126
* LAC: 0061C1546
* LCCN: n79032880
* LibraryThing: plathsylvia
* MusicBrainz: ID
* NDL: 00452936
* NKC: jn19990006589
* NLA: 35608245
* NLG: 75386
* NNDB: 000047860
* NPG: mp81813
* NTA: 068467338
* ODNB: 37855
* OL: OL4327652A
* PTBNP: 41606
* RKD: 338862
* SELIBR: 208257
* SNAC: w6q63cnm
* Songkick: 46265
* SUDOC: 027338363
* Theatricalia: 43f
* TMDb: 1521848
* Treccani: sylvia-plath
* WikiTree: Plath-66

 |